Jeanne Dielman, 23 quai du Commerce, 1080 Bruxelles

Jeanne Dielman, 23, quai du Commerce, 1080 Bruxelles (), gjerne forkortet til Jeanne Dielman, er et filmdrama fra  av den belgiske regissøren Chantal Akerman. Den er et hverdagsportrett av tre dager i en husmors tilværelse.

I 2022 plasserte det britiske bransjemagasinet Sight & Sound, som hvert tiår kårer tidenes beste film på grunnlag av vurderinger fra profesjonelle filmskapere, Jeanne Dielman på førsteplass. Den overtok efter Alfred Hitchcocks Vertigo, som i 2012 på sin side fortrengte Orson Welles' Citizen Kane (1962–2002).

Genre
Jeanne Dielman er blitt omtalt som et ledende eksempel på både feministisk filmkunst og genren .

Handling
Hovedpersonen, en enke hvis navn bare fremgår av filmens tittel og et brev hun leser, tilbringer fortellingens tre dager med daglidagse sysler, som å tilberede mat, gjøre rent, handle inn og ta seg av sønnen sin. Mens han er på skolen, tjener hun til livets opphold ved å ha seksuell omgang med forskjellige klienter. Dette fremstilles også som en banal, hverdagslig rutine hun har tilegnet seg.

Efter en dag begynner hennes ordnede tilværelse å gå i oppløsning. Blant annet koker hun poteter inntil de går i oppløsning, vandrer omkring i leiligheten med kjelen i hendene, glemmer å dekke til serviset hun oppbevarer penger i og mister en nyvasket gaffel i gulvet. Slik fortsetter rutinebruddene inntil kunden hennes dukker opp den tredje dagen. Efter et heftig samleie kler hun på seg og dolker ham impulsivt til døds med en saks før hun setter seg stille ved middagsbordet.

Referanser

Eksterne lenker
 

Filmer fra 1975
Franske filmer